recursal/SuperWikiNEXT-32B huggingface dataset:
Imej skala kelabu burung nuri
Dalam bidang fotografi digital, imej janaan komputer dan kolorimetri, imej **skala kelabu** merupakan imej dengan nilai setiap piksel ialah sampel tunggal yang mewakili hanya *satu nilai* cahaya; maksudnya ia membawa maklumat tentang nilai keamatan sahaja. Imej skala kelabu, sejenis monokrom hitam putih atau kelabu, terdiri secara eksklusif daripada warna kelabu. Kontras berjulat daripada hitam pada keamatan paling lemah kepada putih dengan keamatan paling kuat.

Imej skala kelabu berbeza dengan imej hitam-putih dwiton berbit-satu, dalam konteks pengimejan komputer ia bermakna suatu imej dengan dua warna sahaja: hitam dan putih (juga dipanggil imej *dwiaras* atau *binari*). Imej skala kelabu mempunyai banyak warna kelabu di antaranya.

Imej skala kelabu boleh jadi merupakan hasil daripada pengukuran keamatan cahaya pada setiap piksel mengikut gabungan wajar frekuensi (atau panjang gelombang) tertentu, dan dalam kes sedemikian ia bersifat monokrom nyata apabila hanya terdapat satu frekuensi (secara amalinya mempunyai jalur frekuensi yang sempit) yang ditangkap. Frekuensi pada dasarnya boleh berasal dari mana-mana dalam spektrum elektromagnet (contoh seperti inframerah, cahaya tampak, ultraungu dan lain-lain).

Imej skala kelabu kolorimetrik (atau lebih khusus fotometrik) ialah sebuah imej yang mempunyai suatu ruang warna skala kelabu tertentu yang memetakan nilai sampel berangka tersimpan ke saluran akromatik bagi suatu ruang warna standard, dan ia sendiri adalah berdasarkan sifat terukur penglihatan manusia.

Jika imej warna asal tidak mempunyai ruang warna yang ditentukan, atau jika imej skala kelabu tidak bertujuan untuk mempunyai keamatan akromatik yang dirasakan manusia yang sama seperti imej warna, maka tiada pemetaan unik daripada imej warna sedemikian kepada imej skala kelabu.

Rujukan
-------

1. ↑  Johnson, Stephen (2006). *Stephen Johnson on Digital Photography*. O'Reilly. ISBN 0-596-52370-X.
Seorang gadis memakai Ao dai. Mei 2021.
**Ao dai** adalah pakaian tradisional dan juga pakaian kebangsaan wanita Vietnam. *Áo* bermaksud sehelai pakaian di bahagian atas badan manakala *dài* pula bermaksud panjang. Ao dai berasal dari selatan vietnam dan perkataan Ao dai pada asalnya digunakan untuk pakaian yang dipakai di Mahkamah Diraja Nguyen pada abad ke 18, ketika Dinasti Nguyen. Semasa Tet (Tahun Baru Vietnam) dan lain-lain majlis, lelaki Vietnam pula memakai gam AO(Jubah Sutera) versi Ao dai yang terdiri dari kain tebal.

Ao dai kemudian dikembangkan kepada áo ngũ thân, iaitu gaun bangsawan berdinding lima yang dipakai pada abad ke 19 hingga awal abad ke 20. Diinspirasi dari fesyen Paris, Nguyễn Cát Tường dan lain-lain artis yang mempunyai kaitan dengan Universiti Hanoi mereka semula ngũ thân untuk menjadikannya pakaian moden sekitar tahun 1920-1930. Pakaian yang telah direka semula telah dipromosikan oleh artis di majalah Tự Lực văn đoàn sebagai pakaian kebangsaan untuk era moden. Sekitar tahun 1950, pereka Saigon telah mengubahsuai sedikit rekaan pakaian tersebut dengan mengetatkan sesetengah bahagian dan hasilnya versi yang telah diubahsuai sangat terkenal di Vietnam Selatan sekitar tahun 1960 sehingga awal tahun 1970 dan kekal dipakai sehingga ke hari ini.

Áo dài sama dengan salwar kameez, kurta dari negara yang mengikuti budaya Indo-Islam seperti India, Pakistan, Asia Tengah, dll.

Áo dài berwarna putih dijadikan pakaian seragam yang diwajibkan untuk pelajar perempuan di kebanyakan sekolah tinggi di Vietnam. Áo Dài dahulunya dipakai oleh kedua-dua jantina tetapi kini hanya dipakai oleh perempuan, kecuali untuk peristiwa-peristiwa penting rakyat yang berkaitan dengan kebudayaan tradisional tertentu di mana lelaki juga turut memakainya.

Bahagian-Bahagian Pakaian
-------------------------

Gambar menunjukkan bahagian-bahagian Ao dai.
*Nút bấm thân áo*: Cangkuk(digunakan sebagai pengikat) dan lubang
*ống tay*: Lengan

*Đường ben*: Jahitan dalam
*Nút móc kết thúc*: Cangkuk utama dan lubang
*Tà sau*: Sayap belakang
*Khuy cổ*: Butang kolar
*Cổ áo*: Kolar
*Đường may*: Kelim
*ống tay*: Lengan
*Kích (eo)*: Pinggang
*Tà trước*: Sayap depan
Áo dài selalunya dipakai dengan nón lá(topi daun runcing), iaitu gaya yang berkaitan dengan Huế. Manakala semasa majlis perkahwinan dan lain-lain majlis rasmi satu penutup kepala yang dipanggil khăn đóng pula dikenakan.

Pautan Luar
-----------

* Sejarah Áo dài.
* Galeri foto Áo dài Diarkibkan 2013-12-18 di Wayback Machine.
Bagi pekan kecil di Melaka, Malaysia bernama sama, lihat Beringin, Melaka.

**Beringin** (Jawi: ‏بريڠين‎code: ms is deprecated ‎), **waringin** (Jawi: وريڠين‎) atau **jejawi** (Jawi: ججاوي‎, nama saintifik: *Ficus benjamina*) adalah spesies tergolong dalam keluarga pokok ara bertaburan asal di Asia Tenggara dan Asia Selatan sehingga utara benua Australia. Ia merupakan pokok rasmi Bangkok, Thailand. Ia merupakan pokok yang mencecah 30 m tinggi secara semulajadi, dengan dahan melengkung dan daun berkilat sepanjang 6-13 cm, bujur dengan hujung menjulur (*acuminate*). Buahnya merupakan sumber makanan burung.

Penanaman
---------

Dikawasan tropika, pokok Ara Beringin terseragam besar dan indah bagi taman dan keadaan lain seperti tepi jalan. Ia sering ditanam bagi tujuan ini.

pokok Ara Beringin popular sebagai pokok dalam rumah dikawasan serdahana, disebabkan ketahanannya kepada keadaan kurang elok; ia terbaik di bawah pancaran matahari terik, tetapi tahan di tempat teduh. Ia perlu disiram jumlah serdahana pada musim panas, dan hanya perlu dielakkan daripada kering semasa musim sejuk. Ia sensitif kepada sejuk dan perlu dilindungi daripada angin sejuk yang kuat. Apabila ditanam dalam rumah, ia mampu tumbuh besar dan perlu dicantas atau dipindahkan. Daunnya sensitif kepada pertukaran cahaya. Apabila dialih, ia mungkin menggugurkan daunnya dan diganti dengan daun baru apabila menyesuaikan diri dengan cahaya.

  

Pokok ini amat sesuai sebagai bonsai dalam rumah. Ini kerana ketahanannya dengan persekitaran dalam rumah.

Ancaman Akar
------------

Perkhidmatan Perhutanan Amerika Syarikat  dalam Helaian Fakta ST-251 menyatakan "Akarnya tumbuh dengan pantas menguasai taman, menyelit di bawah dan mengangkat pejalan kaki, lambo, dan laluan kereta." Mereka memutuskan bahawa dalam bentuk pokok, ia terlalu besar bagi tanaman kediaman, dengan itu dalam kawasan tersebut spesies ini hanya digunakan sebagai pagar atau halangan pandangan yang perlu dicantas.

Kepercayaan
-----------

Masyarakat Melayu dahulu mencerap muka terang Bulan menyerupai suatu pokok "beringin songsang"; pohon beringin ini diceritakan kononnya diduduki seorang bongkok tua yang memintal *tali kulit t'rap* untuk digunakan untuk mengail segala isi bumi.

Beringin mengilham rupa gunungan latar Wayang Kulit Kelantan.

Rujukan
-------

1. ↑  Skeat, Walter William (1900). "Chapter 1: Nature". *Malay Magic*. London: Macmillan and Co. Limited. m/s. 13.
2. ↑  Wong, Fiona, E Chiong; Ghulam-Sarwar, Yousof (Dis 2018). "The Visual Elements in The Pohon Beringin Figure of the Kelantan Shadow Play". *Malaysian Journal of Performing and Visual Arts*. University of Malaya Cultural Centre. **4**: 63–78. doi:10.22452/MJPVA.vol4no1.4.

* **Frith**, H.J.; Rome, F.H.J.C. & Wolfe, T.O. (1976): Food of fruit-pigeons in New Guinea. *Emu* **76**(2): 49-58. HTML abstract

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Zawawi Othman** merupakan ahli politik Malaysia berbangsa Melayu. Beliau merupakan mantan ADUN Semerak selama sepenggal (2013-2018). Di peringkat parti, beliau ialah Ketua Penerangan UMNO Kelantan dan Ketua Bahagian Pasir Puteh.

Kerjaya
-------

Politik
-------

Kontroversi
-----------

Cikgu Awie mendapat kritikal apabila beliau pergi berkempen atau memberi ceramah kepada pelajar tingkatan 6 dimana akta pengundi sekarang diluluskan bagi yang berumur 18 tahun berhak mengundi di Sekolah Menengah Kebangsaan Bukit Jawa. Dalam ceramah tersebut, beliau kerap menyebut *hok tu* (dia itu) merujuk kepada parti lawannya iaitu Nik Muhammad Zawawi Salleh dari PAS. Beliau juga menghantar text mesej dalam aplikasi WhatsApp kepada seluruh pelajar tingkatan 6 SMK Bukit Jawa supaya warga pelajar sekolah tersebut mengundi beliau dalam pilihan raya umum ke-15. Apabila Pusat PAS cawangan Pasir Puteh mengkritik Zawawi Othman, beliau pula mendakwa bahawa Zawawi Salleh juga memberi ceramah kepada pelajar tingkatan 6 di Sekolah Menengah Kebangsaan Tok Janggut. PAS cawangan Pasir Puteh berkata Zawawi Salleh mendapat undangan merasmikan PiBG di sekolah tersebut dan ianya tiada kaitan dengan politik. 

Beliau mendakwa Perikatan Nasional memberikan rasuah kepada rakyat negeri tersebut supaya mengundi PAS dengan dakwaan sebuah video tular di media sosial, dimana pengundi muda melafazkan "saya undi PAS" dan mendapat sejumlah wang sebanyak RM350. Ketua PAS Kelantan, Wan Roslan Wan Hamat berkata:

> "PAS tak pernah mengarahkan bersumpah atas nama Allah, PAS hanya membantu pengundi yang balik dari jauh bersusah-payah untuk menunaikan tanggungjawab mengundi.
> 
>   
> 
> 
> 
> "Kita (PAS) tidak pernah tanya pun undi parti apa, hanya kita tanya dari mana dia balik ke Kelantan"

Hasil siasatan mendapati video tular tersebut adalah berasal dari Marang, Terengganu dan bukan berasal dari Pasir Puteh, Kelantan ataupun kawasan lain di negeri Kelantan. Perkara ini membuktikan bahawa PAS Kelantan tidak pernah merasuah untuk meraih undi.

Keputusan Pilihan Raya
----------------------

Anugerah
--------

Rujukan
-------

1. ↑
2. ↑
3. ↑
Filem **Bukan Salah Ibu Mengandung** merupakan sebuah filem Melayu yang diterbitkan di Malaysia pada tahun 1969. Filem Bukan Salah Ibu Mengandung diterbitkan dalam bentuk filem hitam putih tanpa warna.

Filem Bukan Salah Ibu Mengandung diarah oleh pengarah Jins Shamsuddin pada 1969.

Sinopsis
--------

* 

Murad (Ed Osmera) telah bertunang dengan Ani (Sarimah) dan sedang melanjutkan pendidikan di London. Ani adalah seorang gadis kampung yang tipikal dan dianggap oleh ibu Murad (Umi Kalthum) sebagai tidak setaraf dengan kedudukan keluarganya. Ibu Murad selalu merendah-rendahkan Ani terutama sekali ketika menghadiri suatu jamuan di rumah kenalan mereka (S. Roomai Noor) ketika menyambut kepulangan anak mereka (Ismail Mahmud) dari London.

Ani yang turut sama hadir dalam majlis itu telah berkenalan dengan Agus (Jins Shamsuddin), seorang pelukis. Agus telah menjemput Ani untuk datang ke rumahnya untuk menjadi model dalam lukisan beliau. Perkenalan Ani dengan Agus telah membibitkan rasa cinta di hati mereka. Akhirnya mereka berkahwin ketika Murad masih berada di London.

Malang tidak berbau. Pada malam Ani dan Agus berkahwin, suatu kemalangan telah terjadi kepada Agus menyebabkan Agus tidak dapat menunaikan tanggungjawab rumah tangganya kepada Ani. Hal ini mengakibatkan Ani sentiasa direndung duka nestapa.

Sekembalinya Murad dari London, dia telah terkejut kerana mengetahui Ani telah berkahwin dengan orang lain.

Pelakon
-------

### Pelakon utama

* Jins Shamsuddin sebagai Agus
* Sarimah Ahmad sebagai Ani
* Ed Osmera sebagai Murad

### Pelakon pembantu

* Sabariah Ibrahim sebagai Fauziah
* P. Ramlee sebagai Ayah Murad
* Umi Kalthum sebagai Ibu Murad (Pelakon Undangan)
* S. Roomai Noor sebagai Ayah Ani
* Noorizan sebagai Ibu Ani
* Zaharah Agus sebagai Ibu Agus

### Penampilan khas

* Ismail Mahmud
* Jane Barr

Pautan luar
-----------

* *Bukan Salah Ibu Mengandong*  di Pangkalan Data Filem Internet (IMDb)
**Shah Zanuriman bin Nuar Paras Khan** ( Melayu: شه زانوريمن نوار ڤارس خنcode: ms is deprecated  ,Sebutan bahasa Melayu: [shah zanuriman] ; lahir 19 Disember 1984) ialah seorang ahli politik Malaysia. Beliau adalah ahli Pertubuhan Kebangsaan Melayu Bersatu (UMNO), parti komponen gabungan BN. Beliau kini merupakan Ahli Jawatankuasa Eksekutif (EXCO) Pemuda UMNO dan Setiausaha Pemuda UMNO Selangor sejak Mac 2023, serta Ketua Pemuda UMNO Bahagian Selayang sejak Mac 2018.

Kerjaya politik
---------------

Shah mula berkhidmat sebagai Ketua Pemuda UMNO Bahagian Selayang pada 2018 apabila memenangi jawatan itu selepas seorang lagi calon menarik diri daripada pertandingan pada saat-saat akhir. Beliau memenangi penggal kedua sebagai Ketua Pemuda UMNO Bahagian Selayang dengan kemenangan besar pada pemilihan kepimpinan UMNO 2023.

Beliau memenangi pemilihan jawatan Pemuda UMNO semasa pemilihan kepimpinan Pertubuhan Kebangsaan Melayu Bersatu 2023 dengan menduduki tempat ke-4 daripada 113 calon dengan 17,021 undi.  Beliau kemudiannya dilantik sebagai Setiausaha Pemuda UMNO Selangor di bawah Ketua Pemuda UMNO Selangor, Dato Mohd Imran Tamrin .

Rujukan
-------

1. ↑  "Kepimpinan Pemuda UMNO Selangor 2023-2026". *UMNO Selangor*.
2. ↑  ADNAN, AHMAD FADHLULLAH (2023-03-13). "Keputusan pemilihan Pemuda UMNO 2023/2026". *Utusan Malaysia*. Dicapai pada 2023-11-03.
**Sekolah Kebangsaan Sungai Buloh** atau nama ringkasnya *SK Sg Buloh*, merupakan sebuah Sekolah kebangsaan yang terletak di D/A Pej. Pel. Daerah Kecil Selangau..

Pada 2009, Sekolah Kebangsaan Sungai Buloh memiliki 73 pelajar lelaki dan 72 pelajar perempuan, menjadikan jumlah keseluruhan murid seramai 145 orang. Ia mempunyai seramai 13 orang guru.2009

Sejarah
-------

Pada tahun 2019, sebagai salah satu daripada projek tanggungjawab korporat sosial (CSR) Lebuhraya Borneo Utara Sdn Bhd (LBU), kontraktor WPC08 (Jambatan Sg. Kua ke Jambatan Sg. Arip), Musyati Mudajaya JV (MMJV) Sdn Bhd melibatkan diri dalam projek pembangunan semula SK Sg. Buloh yang rosak akibat dilanda banjir pada tahun 2015. Murid-murid sekolah itu teruja dengan cadangan MMJV membina semula infrastruktur. Ia dirasmikan oleh Menteri Kerja Raya, Baru Bian.

Pada tahun 2020, SK Sg. Buloh kembali dilanda banjir, menyebabkan sesi persekolahan terpaksa ditunda atau dibatalkan dan Angkatan Pertahanan Awam Malaysia (APM) menasihatkan warga sekolah itu untuk terus berwapada ekoran ramalan peningkatan paras air ditambah dengan hujan lebat yang boleh berlaku pada bila-bila masa. Ini menyebabkan murid-murid yang terlibat ketinggalan dalam pelajaran kerana kedudukan sekolah yang sangat dekat dengan Sg. Buloh dan ia tidak sesuai untuk dijadikan tapak sekolah. Oleh itu, pada masa akan datang, pihak sekolah akan mencadangkan tapak sekolah yang baharu bagi mengelakkan pelajar tercicir pelajaran akibat banjir.

Pencapaian
----------

Alamat
------

Sekolah Kebangsaan Sungai Buloh
D/A Pej. Pel. Daerah Kecil Selangau.
96000, Sibu
Sarawak, Malaysia
Telefon = TIADA
Fax = TIADA

Pautan luar
-----------

*
Mahkamah Syariah Negeri Melaka
**Mahkamah Syariah** (Jawi: ‏**محكمه شرعية**‎‎) ialah institusi kehakiman yang membicarakan serta menjatuhkan hukuman ke atas orang Islam bagi kesalahan sivil dan jenayah agama mengikut bidang kuasa yang diperuntukkan untuknya. Ia merujuk kepada badan undang-undang Syariah dalam undang-undang agama Islam dan memperkatakan undang-undang Islam secara eksklusif, yang mempunyai bidang kuasa ke atas setiap Muslim. Sistem Mahkamah Syariah adalah satu daripada dua sistem mahkamah yang berasingan yang wujud dalam sistem perundangan Malaysia. Terdapat sistem selari Mahkamah Syariah negeri, yang mempunyai bidang kuasa terhad ke atas perkara undang-undang Islam negeri (Syariah). Mahkamah Syariah hanya mempunyai bidang kuasa ke atas orang Islam dalam hal undang-undang keluarga dan pemeliharaan agama, dan secara amnya hanya boleh menjatuhkan hukuman penjara tidak lebih tiga tahun, denda sehingga RM5,000, dan/atau sehingga enam sebatan.

Perkara 145 perlembagaan mengatakan Peguam Negara Malaysia tidak mempunyai kuasa ke atas perkara yang berkaitan dengan mahkamah Syariah.

Terdapat tiga peringkat mahkamah: Rayuan, Tinggi dan Bawahan.

Tidak seperti mahkamah sivil di Malaysia, yang merupakan sistem mahkamah persekutuan, Mahkamah Syariah pada asasnya ditubuhkan di luar undang-undang negeri. Begitu juga undang-undang syariah atau Islam adalah soal undang-undang negeri, kecuali Wilayah Persekutuan Malaysia, seperti yang diperuntukkan dalam Perkara 3 Perlembagaan. Oleh itu undang-undang syariah di satu negeri mungkin berbeza dengan negeri yang lain. Terdapat 13 jabatan undang-undang syariah negeri dan satu jabatan undang-undang syariah bagi Wilayah Persekutuan.

Ketua Hakim Mahkamah Syariah
----------------------------

* Sheikh Ghazali Abdul Rahman (1997–2009)
* Ibrahim Lembut (2009–2017)
* Mukhyuddin Ibrahim (2017–2019)
* Mohd Naim Mokhtar (2019–2022)

Hakim Mahkamah Rayuan Syariah
-----------------------------

===Hakim semasa===

1. Mohd Radzi bin Abd Latif
2. Jasri @ bin Mat Jakir
3. Mohd Shukor Sabudin
4. Mohd Shakir bin Hj Abdul Hamid
5. Tuan Othman bin Ibrahim
6. Mohd Amran Mat Zain

Lihat juga
----------

* Mahkamah Syariah di Malaysia
* Peguam Syarie Kelantan

Rujukan
-------

1. ↑  Jeong Chun Hai @Ibrahim, & Nor Fadzlina Nawi. (2007). *Principles of Public Administration: An Introduction.* Kuala Lumpur: Karisma Publications. ISBN 978-983-195-253-5
2. ↑  The World Factbook
3. ↑  "Carta Organisasi Jabatan Kehakiman Syariah Malaysia". *Portal E-Syariah*.

Pautan luar
-----------

* Portal Jabatan Kehakiman Syariah Malaysia
* Portal Web Mahkamah Syariah Malaysia
Yang Berhormat Haji **Mohd Yusop Majid** ialah seorang ahli politik di Malaysia yang berbangsa Melayu. Beliau telah dipilih sebagai Ahli Dewan Undangan Negeri Terengganu di DUN Permaisuri mewakili Perikatan Nasional pada tahun 2023. Beliau juga merupakan Ketua Bahagian BERSATU Setiu.

Awal pengajian beliau bermula di Sekolah Kebangsaan Banggol. Di peringkat menengah mendapatkan pengajian di SMA Ittifakiah. Seterusnya, menyambung tingkatan 4 di Kolej Islam Klang. Beliau menyambung pendidikan tinggi di UIAM dengan memiliki Ijazah Sarjana Muda Undang-Undang (Kepujian). Beliau merupakan antara pelajar pertama pengambilan di Ahmad Ibrahim Kulliyah of Laws pada tahun 1983. Setelah menghabiskan pengajian pada tahun 1987, beliau meneruskan latihan dalam kamar atau chambering dengan Mr. Harban Singh Bal di Temerloh. Selepas menamatkan latihan dalam kamar, beliau meneruskan pekerjaan beliau sebagai Penolong Pengamal Undang-Undang di Firma Tetuan Mahindar & Co, di Temerloh, Pahang. Seterusnya beliau mewujudkan firma guaman sendiri di Jertih, Terengganu iaitu Rushdi Yusop & Partners.

Kini, beliau merupakan Ketua Bahagian BERSATU Daerah Setiu dan AJK Pimpinan BERSATU Negeri Terengganu. Beliau juga memegang jawatan sebagai Penolong Pengarah Pilihan Raya Perikatan Nasional Negeri Terengganu serta Pengerusi Perikatan Nasional Dun Permaisuri.

Beliau pernah berkhidmat sebagai Ahli Parlimen Setiu pada tahun 2004-2008. Beliau juga pernah memegang jawatan dalam parti UMNO sebagai Ketua Pemuda UMNO Bahagian Setiu, Terengganu dan Ketua Penerangan UMNO Bahagian Setiu. 

Beliau telah menerima anugerah Pingat Sultan Mizan Zainal Abidin, Anugerah Tokoh Belia Berjasa Terengganu, Anugerah Tokoh Belia Dan Anugerah Pingat Jasa Belia Dikenang Majlis Belia Malaysia.

Keputusan pilihan raya
----------------------

Keputusan Pilihan Raya yang ditandingi oleh Mohd Yusop Majid| Tahun | Dun | Nama | Parti | Undi | Nama | Parti | Undi | Majoriti |
| --- | --- | --- | --- | --- | --- | --- | --- | --- |
| 2023 | N06 Permaisuri | **Mohd Yusop Majid** |  **PN (Bersatu)** | **14,837** (Menang) | Hamdan Hamzah |    BN (UMNO) | 7,299 | 7,538 |

| Tahun | Dun | Nama | Parti | Undi | Nama | Parti | Undi | Nama | Parti | Undi | Keputusan |
| --- | --- | --- | --- | --- | --- | --- | --- | --- | --- | --- | --- |
| 2013 | N06 Permaisuri | **Mohd Yusop Majid** |  **BEBAS**  | **1,920** | Wan Mokhtar Wan Ibrahim |  Parti Keadilan Rakyat | 6,260 | Mohd Jidin Shafie |    BN (UMNO) | 9,188 | **Tewas** |

| Tahun | Parlimen | Nama | Parti | Undi | Nama | Parti | Undi | Majoriti |
| --- | --- | --- | --- | --- | --- | --- | --- | --- |
| 2004 | P34 Setiu | **Mohd Yusop Majid** |  **BN (UMNO)** | **23,079** (Menang) | Che Ghani Che Ambak |  Parti Islam Se-Malaysia (PAS) | 16,383 | 6,696 |

Rujukan
-------

1. ↑  KOSMO! (2023-08-12). "PRN: Senarai penuh keputusan DUN Terengganu". *Kosmo Digital*. Dicapai pada 2023-08-15.
***Racun Rihanna*** merupakan siri televisyen Malaysia 2024 terbitan Zeel Production yang diarahkan oleh Ejump Mohd, dibintangi Intan Najuwa, Jasmine Suraya, Rita Rudaini dan Norazah Aziz. Drama ini bakal ditayangkan di Slot Samarinda, TV3 bermula 30 April 2024, setiap Isnin hingga Khamis, 10 malam.

Sinopsis
--------

*Racun Rihanna* mengisahkan tiga sahabat dari zaman Universiti iaitu Marya, Fateni dan Ayumi. Mereka menjadikan Rihanna sebagai adik angkat dalam kehidupan mereka. Namun suatu malam, satu tragedi berlaku apabila tiga orang kakak angkatnya tanpa sengaja prank dan menjebaknya dengan dadah hingga Rihanna dirogol secara beramai-ramai di sesuatu tempat. Mimpi gelap Rihanna membuatkan hidupnya musnah sekelip mata. Apakah pengakhirnya?

Pelakon
-------

### Watak utama

* Intan Najuwa sebagai Rihanna
	+ Arena Lieya sebagai Rihanna (remaja)

* Jasmine Suraya
	+

* Rita Rudaini sebagai Fateeni
	+

* Norazah Aziz
	+

### Watak pembantu

*Akan dikemaskini*

Pengeluaran
-----------

Pada 19 April 2024, akaun media sosial instagram Drama Sangat telah memuat naik video teaser rasmi pengeluaran drama tersebut

Rujukan
-------

1. ↑  Budiey (29 Mac 2024). "Lagu DILEMMA Runut Racun Rihanna Jadi Saksi Kebangkitan Kaka Azraff". *budiey.com*.
2. ↑  Ariffin, Fatin Farhana (10 November 2023). "Jasmine Suraya 'berguru' di akademi lakonan Angelina Jolie". *Berita Harian*.
Pusat kebudayaan KDCA, Hongkod Koisaan.
**Persatuan Kebudayaan Kadazan Dusun** (**KDCA**, akronim bahasa Inggeris: *Kadazan-Dusun Cultural Association*; bahasa Kadazandusun: *Koisaan Koubasanan Kadazandusun* atau singkatan *Koisaan*) ialah sebuah pertubuhan bukan politik bagi 40 suku asli di Sabah, Malaysia yang tergolong dalam kelompok etnik Kadazandusun. KDCA pada asalnya bermula dengan kelahiran Persatuan Kadazan Penampang pada tahun 1953. Masyarakat ini membuka jalan kepada pembentukan Persatuan Kebudayaan Kadazan Sabah (KCA) pada tahun 1963, yang seterusnya dijenamakan semula menjadi KDCA sekarang pada 25 September 1991.

Sejak penubuhannya pada awal 50-an, KDCA telah menumpukan banyak usahanya dalam pemeliharaan, pembangunan, pengayaan dan promosi budaya pelbagai etnik Kadazandusun. Tanpa KDCA, lebih banyak lagi warisan budaya Kadazandusun yang sedia ada kini akan terlupa, terkubur hilang selama-lamanya atau digantikan oleh budaya moden yang sentiasa mendominasi. Persidangan Perwakilan Tiga Tahunan KDCA menyediakan forum yang sangat diperlukan di mana pelbagai wakil pelbagai etnik Kadazandusun membincangkan isu-isu utama yang mempengaruhi mereka dan masa depan mereka serta mengambil pendirian dan tindakan individu dan kolektif untuk menyelesaikan cabaran bersama.

Ahli Pengasas KDCA
------------------

* Richard Maning
* Dominic Chu
* Patrick Micheal

Rujukan
-------

1. ↑  Kadazandusun Cultural Association Sabah: Diarkibkan (Date missing) di kdca.org.my (Error: unknown archive URL) (PDF; 135 kB)

Pautan luar
-----------

* Laman web rasmi
**Agensi Antidadah Kebangsaan** atau nama singkatannya iaitu **AADK** (dahulu dikenali sebagai **Agensi Dadah Kebangsaan** atau **ADK**) telah ditubuhkan secara rasminya pada 7 Februari, 1996. Penubuhannya diluluskan dengan menggabungkan menggabungkan Pasukan Petugas Anti Dadah (PPAD) dan Bahagian Rawatan dan Pemulihan (BRPD) sebagai Agensi Dadah Kebangsaan (ADK) di bawah Kementerian Dalam Negeri Malaysia (KDN).

Sejarah
-------

Pada 17 Februari 1996, Mahathir Mohamad kabinet telah meluluskan penubuhan Agensi Antidadah Kebangsaan (AADK) dengan menggabungkan Pasukan Petugas Anti dadah (PPAD) dan Bahagian Rawatan dan Pemulihan (BRPD) sebagai sebuah organisasi di bawah Kementerian Dalam Negeri (KDN), Agensi Antidadah Kebangsaan adalah urusetia kepada Majlis Dadah Kebangsaan (MDK) yang dipengerusikan oleh Y.B. Menteri Dalam Negeri dan bertanggungjawab kepada semua aspek tindakan anti dadah negara. 

### Peranan

Untuk menentukan segala usaha negara memerangi ancaman dadah berjalan secara terancang, berarah dan selaras demi mewujudkan satu masyarakat yang bebas daripada dadah.

### Bidang Tugas

Bidang tugas Agensi Antidadah Kebangsaan adalah seperti berikut :-

* + Melaksanakan program pencegahan
	+ Melaksanakan program rawatan dan pemulihan Meningkatkan sistem maklumat dadah dan menilai keberkesanan program anti dadah negara
	+ Meningkatkan kerjasama serantau dan antarabangsa dalam usaha memerangi ancaman dadah
	+ Memberi khidmat urusetia kepada Majlis Dadah Kebangsaan

Agensi AntiDadah Kebangsaan juga ditubuhkan di peringkat Negeri, dan Daerah. Pengarah AADK Negeri adalah bertanggungjawab kepada Ketua Pengarah AADK manakala Ketua Pegawai AADK Daerah bertanggungjawab kepada Pengarah AADK Negeri.

Rujukan
-------

1. ↑   Sejarah AADK

Pautan luar
-----------

* Laman web rasmi AADK

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Pulau Rusukan Kecil** merupakan satu salah daripada pulau yang tempat tumpuan pelancong di Wilayah Persekutuan Labuan, Sabah, sebagai tempat beriadah dan bersuka-ria bersama keluarga. Keindahan *Pulau Rusukan Kecil* yang mempunyai pantai berpasir yang indah dan air yang jernih untuk para pengunjung berkelah dan mandi-manda bersama keluarga. Di *Pulau Rusukan Kecil*, para pengunjung dapat melakukan aktiviti di pantai seperti bermain layang-layang dan membina istana pasir sepanjang hari dan berehat bersama keluarga di situ dan menikmati keindahan alam semula jadi. *Pulau Rusukan Kecil* yang terletak di Wilayah Persekutuan Labuan ini amat popular dikalangan pengunjung tempatan dan luar tempat yang ingin lari daripada kesibukan kota dan mendapat ketenangan dan menikmati suasana pulau yang tenang dengan air laut yang jernih. Tidak hairanlah mengapa para pengunjong yang melawat Wilayah Persekutuan Labuan pasti tidak melepaskan peluang untuk berkunjung ke *Pulau Rusukan Kecil* dan meneroka keindahan pantai sambil menikmati suasana di yang sepi dan tenang.

Geografi
--------

Pulau Rusukan Kecil merupakan Pulau yang terletak di negeri Wilayah Persekutuan, Sabah. Ia menjadi tumpuan pengunjung tempatan dan luar ke Wilayah Persekutuan Labuan. Pulau Rusukan Kecil memiliki iklim tropika dan airnya kekal suam sepanjang tahun, selesa untuk berenang. Terdapat banyak kekayaan semulajadi seperti batu-batu karang dan hidupan-hidupan laut yang menawan menanti untuk diterokai melalui aktiviti snokel. Suhu air berlegar sekitar 29 hingga 30°C sepanjang tahun sungguhpun ia boleh turun beberapa darjah pada musim tengkujuh pada penghujung tahun.

*Pulau Rusukan Kecil* mengadap ke arah laut China Selatan yang luas, dengan itu mengalami musim tengkujuh dengan gelombang besar pada penghujung tahun akibat tiupan angin timur laut. Keadaan ini menghalang nelayan daripada turun ke laut dan menjadikan aktiviti mandi-manda kurang sesuai akibat ombak besar dan kuat yang melanda kawasan pantai.

Fauna dan flora
---------------

*Pulau Rusukan Kecil* memiliki tumbuhan tropika dan hutan malar hijau.

Rujukan
-------

1. ↑  GPP Pembangunan Fizikal Pulau-Pulau dan Taman Laut 1 2015.

Pautan luar
-----------

* Pusat Pelancongan Malaysia (MaTiC)
* Pulau & Pantai Pusat Pelancongan Malaysia (MaTiC)
***Bawang Merah Bawang Putih*** adalah sebuah sinetron dari Indonesia yang dicipta oleh MD Entertainment yang diangkat dari kisah *Bawang Putih Bawang Merah*, dongeng Nusantara yang popular.Drama **Bawang Merah Bawang Putih** adalah sebuah sinetron dari Indonesia yang berlaku pada masa kini, namun mengambil kisah aspek pengajaran moral daripada cerita rakyat "Bawang Merah Bawang Putih".*Bawang Merah Bawang Putih* ditayangkan di RCTI pada tahun 2004 hingga 2006. Sinetron sepanjang 108 episode ini juga popular di Malaysia yang ditayangkan TV3 sejak tahun 2006 hingga awal 2007 dan ulang tayang di saluran TVRI Jawa Barat,Indonesia.

Pelakon
-------

#### Watak utama

* Revalina S. Temat sebagai **Alya** / **Bawang Putih**
* Nia Ramadhani sebagai **Siska** / **Bawang Merah**
* Dimaz Andrean sebagai **Ferdi**

#### Watak pembantu

* Nena Rosier sebagai **Putri Cahaya**
* Helsi Herlinda sebagai **Rika Sumanto**
* Dwi Yan sebagai **Indra**
* Lydia Kandou sebagai **Yasmin**
* Ade Irawan sebagai **Bertha**
* Elsye Virgita sebagai **Irma**
* Marsha Aruan sebagai **Olivia**
* Herjunot Ali sebagai **Andre**

Plot
----

Kisah ini berlaku pada masa kini tetapi mengambil mesej moral cerita rakyat terkenal, Bawang Merah-Bawang Putih. Kira-kira dua pelajar sekolah menengah yang sama, dan berjiran: Alya (Bawang Putih) dan Siska (Bawang Merah). Alya adalah anak kepada keluarga kaya Indra dan Yasmin. Sebaliknya, Siska hidup sederhana dengan ibunya, Rika yang merupakan seorang balu. Kekayaan keluarga Alya membuatkan Rika dan Siska cemburu dan membenci mereka. Kebaikan keluarga Alya tidak dapat mengurangkan rasa benci mereka. Konflik bertambah tajam dengan kehadiran Ferdi, pelajar baru di sekolah, yang menyukai Alya.

Demi mencapai impiannya menjadi kaya, Rika ada hati untuk meracuni Yasmin. Dia mahir menganyam plot supaya dia boleh mengahwini Indra dan memasuki rumah dan menguasai semua kekayaan. Sekelip mata, nasib Alya berubah 180 darjah daripada kehidupan yang bahagia kepada kehidupan yang sengsara penuh derita akibat seksaan Rika. Alya ternyata seorang anak yang lasak. Sehebat mana pun seksaan itu, ia tidak membuatkan dia berdendam. Malah, Rika-Siska membalas kejahatan mereka dengan perbuatan baik. Melihatkan Alya yang semakin hari semakin kuat, inilah peluang Rika dan Siska untuk menyakiti Alya secara perlahan-lahan tanpa belas kasihan. Rika dan Siska akhirnya menerima akibat dosa mereka iaitu kematian luar biasa dan Alya hidup bahagia bersama Ferdi.
**No Problem** ialah sebuah filem komedi romantik Malaysia 2001. Ia ditayangkan pada 19 Julai 2001 dan dibintangi oleh Opie Zami, Danny X-Factor, Maya Karin dan ramai lagi.

Sinopsis
--------

Templat:Spoiler

Di sebuah pulau yang dikelilingi pohon kelapa dengan bentuk geografinya, teluk tepian pantai tinggal seorang pemuda di mana keturunannya menjadikan kelapa sebagai mata pencarian bagi menyara kehidupan. Pemuda ini dikenali sebagai Awang dan bersikap periang serta agak lurus. Bagaimanapun, beliau mempunyai kebolehan menggunakan kapak bertali bagi memetik kelapa. 

Walaupun memetik kelapa menggunakan kapak merupakan kepakaran dan mata pencarian Awang sejak turun temurun, beliau kemudiannya berubah fikiran dengan bekerja sebagai pencuci atas nasihat Rosnah, seorang gadis manis kampung yang diminati ramai pemuda kampung termasuk Sidibijo yang berazam untuk menjadi saintis dengan mencipta alat laser untuk memetik kelapa bagi menandingi kepakaran kapak Awang. Bagaimanapun, ibubapa Rosnah iaitu Pak Kidam dan Mak Nah tersalah anggapan keakraban Rosnah dan Awang. 

Mereka tidak sukakan pekerjaan Awang yang menjadikan kelapa sebagai mata pencarian utama. Rosnah hanya berkawan biasa dengan Awang dan sering bertukar pandangan dan nasihat. Dalam masa yang sama, Rosnah juga sering memberi perangsang dan nasihat kepada Sidibijo dalam usaha mencipta mesin laser. Sidibijo menaruh harapan kepada Rosnah dan cemburukan hubungan akrab Rosnah dan Awang. Rosnah kemudiannya ditawarkan bekerja di chalet kepunyaan Encik Malik sebagai penyambut tetamu dan setelah bakat nyanyiannya terserlah dia kemudiannya ditawarkan menyanyi 'live band' di chalet tersebut. 

Dalam pada itu, Encik Malek telah diancam oleh sekumpulan penjahat yang mahukan wang perlindungan. Kumpulan penjahat ini kemudiannya menculik Puan Aini iaitu isteri Encik Malek sebagai tebusan. Awang dengan kepakaran kapaknya, telah berjaya membantu polis menumpaskan kumpulan tersebut. Satu pertandingan telah diadakan di antara Awang dan kapaknya dengan Sidibijo dan alat lasernya untuk menjatuhkan kelapa. Sabotaj dan ketidakpuasan berlaku, dan akhirnya keputusan menjadi seri. Di sini, Awang mengalah dengan tujuan menyedarkan Sidibijo supaya tidak terlalu angkuh. Cinta dalam diam antara Awang dan Rosnah akhirnya terbalas.

Pelakon
-------

* Opie Zami sebagai Awang
* Danny X-Factor sebagai Sidibijo
* Maya Karin sebagai Rosnah
* Zami Ismail sebagai Pak Kidam
* Rosnah Mat Aris sebagai Mak Nah
* Shamsul Ghau Ghau sebagai Malik
* Abon sebagai Wak Jono
* Zila Bakarin sebagai Azie
* Zul Yahya sebagai Samad
* Yasin Sulaiman sebagai Penyanyi
* Ann Ishar sebagai Mona
* Elly Hayanti sebagai Puan Aini
* Azmi Din sebagai Mario

Trivia
------

* Penggambaran filem ini cuma mengambil masa 18 hari.

Sambutan
--------

Filem ini telah menelan belanja sebanyak RM1 juta. Kutipan yang diterima untuk filem ini adalah sebanyak RM150,000.

Rujukan
-------

Pautan luar
-----------

* *No Problem*  di Pangkalan Data Filem Internet (IMDb)
Nelayan
Muzium Nelayan Tanjung Balau di Johor, Malaysia.
**Nelayan** (Jawi: ‏**نلاين**‎code: ms is deprecated ‎) merujuk kepada mereka yang mencari pendapatan dengan menangkap ikan atau hidupan laut termasuk siput dan rumpai laut. Pendapatan mereka dari aktiviti menangkap ikan adalah lebih banyak dari aktiviti lain. 

Ada beberapa istilah berkaitan dengan nelayah. Antaranya ialah :

* Tekong - ketua membawa bot
* Awak-awak - para pekerja dalam bot
* Peraih - pembeli ikan di jeti dan menjual ke tempat lain
* Tauke - tuan punya bot dan pukat

Kategori
--------

Di Malaysia, nelayan di bahagi kepada 2 kategori iaitu nelayan pantai dan nelayan laut dalam. Perbezaan kategori ini terletak pada jenis alat tangkapan dan jarak jauh kawasan tangkapan mereka dari pantai. Di negara-negara membangun seperti di Asia Tenggara atau di Afrika, masih banyak nelayan yang menggunakan peralatan yang sederhana dalam menangkap ikan. Nelayan di negara-negara maju seperti Jepun biasanya menggunakan peralatan moden dan kapal yang besar yang dilengkapi teknologi canggih.

Persatuan Nelayan
-----------------

Di Malaysia, sebuah badan telah ditubuhkan untuk menjaga kebajikan nelayan iaitu Persatuan Nelayan (PN). Badan tersebut bersikap bebas kerana dipimpin oleh barisan pemimpin nelayan yang dilantik oleh nelayan sendiri melalui Mesyuarat Agong Tahunan. Terdapat 3 jenis PN iaitu :

* Persatuan Nelayan Kawasan
* Persatuan Nelayan Negeri
* Persatuan Nelayan Kebangsaan.

Bagi memastikan PN berjalan mengikut landasan yang betul, kerajaan telah melantik agensi Kerajaan iaitu Lembaga Kemajuan Ikan Malaysia (LKIM) sebagai pendaftar persatuan nelayan.
Koordinat: 3°02′37″N 101°37′34″E﻿ / ﻿3.043541°N 101.62619°E﻿ / 3.043541; 101.62619

**Sekolah Menengah Kebangsaan Bandar Utama Damansara (2)** atau ringkasnya dikenali sebagai **SMK Bandar Utama Damansara (2)** merupakan sebuah sekolah menengah kebangsaan yang terletak di Selangor, Malaysia. Sekolah ini terletak di Jalan Bandar Utama (BU) 1/11 dalam kawasan perbandaran Bandar Utama dalam Daerah Petaling. SMK Bandar Utama Damansara (2) merupakan salah satu sekolah yang terletak di bawah authoriti Pejabat Pendidikan Daerah (PPD) Petaling Utama.

Kod sekolah bagi SMK Bandar Utama Damansara (2) ialah BEA8658. Status sekolah ini merupakan sekolah yang terletak di kawasan bandar dan merupakan sekolah kerajaan. Pada Julai 2021, SMK Bandar Utama Damansara (2) memiliki jumlah keseluruhan pelajar sebanyak 912 orang. Ia terdiri daripada pelajar lelaki dan pelajar perempuan. Terdapat sebanyak 61 orang guru yang bertugas di SMK Bandar Utama Damansara (2) pada bulan Julai 2021.

Rujukan
-------

1. ↑  
"Peta Sekolah Menengah Kebangsaan Bandar Utama Damansara (2)". *MyGeoMap*. Jabatan Ukur dan Pemetaan Malaysia. Dicapai pada 25 Februari 2023.
2. 1 2 3 4  "Senarai Sekolah Rendah dan Menegah Jun 2021". Kementerian Pendidikan Malaysia. 30 November 2021. Diarkibkan daripada yang asal (XLXS) pada 24 September 2022. Dicapai pada 30 Disember 2023.
3. 1 2  "Sekolah Menengah Kebangsaan Bandar Utama Damansara (2), Petaling Jaya". *APAC Directory* (dalam bahasa Inggeris). Dicapai pada 15 Februari 2024.

Pautan luar
-----------

* Tapak web rasmi
**Abdul Hadi Ismail** ialah seorang ahli politik Malaysia berbangsa Melayu dari Parti Islam Se-Malaysia. Beliau telah dilantik sebagai Setiausaha Politik kepada Menteri Besar Perlis, Mohd Shukri Ramli bermula Januari 2023

Sebelum dilantik sebagai setiausaha politik, beliau pernah menjadi pensyarah di Fakulti Pengajian Kontemporari Islam, Universiti Sultan Zainal Abidin (UNISZA). Beliau juga pernah menjadi Eksekutif Sumber Manusia di Pengurusan Sumber Manusia Kumpulan Petronas dan Eksekutif Kanan serta Wakil Wilayah untuk Majlis Kayu-kayan Malaysia (MTC) di Arab Saudi dan Afrika.

Beliau mendapat pendidikan rendah di Sekolah Kebangsaan Rakyat Jalan Haji Bolhassan, Kuching, Sarawak, Sekolah Kebangsaan Simpang, Perak, Sekolah Kebangsaan Selayang Jaya[*perlu rujukan*] dan pendidikan menengah di Maahad Darul Quran, Rusila, Marang, Terengganu. Beliau kemudiannya melanjutkan pengajian ke Universiti Wales, Lampeter (UWL) United Kingdom dan memperolehi Ijazah Sarjana Muda dalam Pengajian Islam sebelum ke Akademi Pengajian Islam Universiti Malaya (APIUM) dan memperolehi Ijazah Sarjana Shariah.

Di peringkat parti, beliau pernah menjadi AJK Urusan Ulama PAS Kawasan Marang (2013-2017), Ketua Penerangan PAS Kawasan Shah Alam (2017-2019), PSU 3 PAS Kawasan Shah Alam (2019-2021), AJK Pemuda PAS Kawasan Shah Alam (2017-2019) dan Bendahari Dewan Pemuda PAS Kawasan Shah Alam (2019-2021).[*perlu rujukan*]

Beliau merupakan anak kedua[*perlu rujukan*] kepada pemimpin PAS, Ustaz Haji Ismail Osman dan Ustazah Hajah Suhaimah Alias

Rujukan
-------

1. 1 2 3  YUSOF, AZMI (2023-01-12). "Bekas pensyarah dilantik Setpol MB Perlis". *HD Premium* (dalam bahasa Inggeris). Dicapai pada 2023-11-10.
2. ↑  "abdul hadi ismail | Universiti Sultan Zainal Abidin, Terengganu, Malaysia - Academia.edu". *unisza.academia.edu*. Dicapai pada 2023-12-25.
3. ↑  "Carta Organisasi Dewan Muslimat PAS Negeri Terengganu 2003-2005". *dmpnt.tripod.com*. Dicapai pada 2023-12-26.
4. ↑  "Organisasi Dewan Muslimat PAS Negeri Terengganu 2011-2013". *dmpnt.blogspot.com*. Dicapai pada 2023-12-26.

|  |  |
| --- | --- |
| Flag of MalaysiaPolitician icon | Rencana berkenaan ahli politik di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Society of the Four Arts, pada 2013
**Society of the Four Arts** ialah pertubuhan amal bukan untung yang diasaskan pada tahun 1936. Kampusnya di Intracoastal Waterway di Palm Beach ialah rumah kepada Bangunan Galeri Esther B. O'Keeffe, yang merangkumi Esther B. O'Keeffe Galeri Seni, auditorium dewan konsert, dua perpustakaan, bangunan pentadbiran dan taman. Bangunan asal Plaza oleh Maurice Fatio kini menempatkan perpustakaan bandar itu. Bangunan Galeri O'Keefe telah direka oleh arkitek Addison Mizner.

Rujukan
-------

1. ↑  "The Four Arts Contemporaries". *Sun-Sentinel*. May 26, 2010. Dicapai pada December 8, 2020.
2. ↑  "Renovated Four Arts library in Palm Beach catches the eye of national magazines". *Palm Beach Daily News*. September 6, 2019. Dicapai pada December 8, 2020.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Society of the Four Arts*** |

* Tapak web rasmi

Koordinat: 26°42′23″N 80°02′32″W﻿ / ﻿26.70639°N 80.04222°W﻿ / 26.70639; -80.04222
**Charles Chinedu Ndukauba** (lahir 12 Jun 2007 di Anambra , Nigeria) ialah seorang penulis dan penyair Nigeria yang karyanya merangkumi fiksyen, bukan fiksyen, puisi dan memoir. Karya beliau telah dipaparkan di Radio Sapientia, The Nigerian Voice, Isele Magazine dan Open Country Mag.

Kehidupan awal dan pendidikan
-----------------------------

Charles dilahirkan di Onitsha, Negeri Anambra tetapi berasal dari Ogboji di Orumba South Local Government Area of ​​​​Negeri Anambra. Dia dibesarkan dalam keluarga tujuh dan merupakan anak keempat. Bapanya ialah Sylvester, ibunya ialah Anastasia Okafor.
Ndukauba lulus dari Kolej Christ the King, Onitsha dan menjadi ahli Parlimen Kanak-kanak Negeri Anambra.

Pada tahun 2021, beliau telah diberi penghormatan oleh almamaternya dengan Anugerah Pelajar Terbaik, anugerah untuk pencapaian cemerlang. Beliau menjadi perwakilan dan wakil negeri Anambra di Abuja untuk Parlimen Kanak-Kanak Kebangsaan yang diadakan pada Disember 2022. Beliau adalah pengarang dua buku; "Menegakkan Nilai-Nilai Kristian dalam Dunia Kontemporari kita" dan "Visi Fokus menggunakan Senjata Asli," yang diterbitkan sendiri pada tahun 2023. Beliau terkenal dengan advokasinya untuk pendidikan kanak-kanak perempuan di Nigeria Tenggara.

Kerjaya
-------

Dia juga mengumumkan rancangan bual bicara pertamanya, *Lifelong Connect Show*, pada tahun 2024.

Penulisan dan pengaruh
----------------------

Anugerah
--------

* Majalah *Esok* 2018: Anugerah *Penulis Terbaik Tahun Ini* penyumbang
* *Duta Negara Parlimen Kanak-Kanak Negeri Anambra* di Anambra Negeri, Nigeria, 2021, *Kerajaan Negeri Anambra* dan Kementerian Hal Ehwal Wanita dan Pembangunan Sosial Negeri
* Pada 13 Disember 2022 Duta Parlimen Kanak-Kanak Kebangsaan di Abuja; anugerah untuk organisasi oleh *Presiden Nigeria* dan *Ministry.of Affairs.*

Penerbitan
----------

Dokumentari
-----------

Rujukan
-------

Sumber
------

Pautan luar
-----------

1. ↑  Uche, V. 20.
2. ↑  Uche, V. 54.
3. ↑  , *Parlimen kanak-kanak Anambra menyokong pendidikan kanak-kanak perempuan wajib di Tenggara*;
 Oleh Ibrahim Ramalan, 23 Ogos 2023
4. ↑  Chima, Ugo. "Charles Ndukauba, bintang teknologi/media Nigeria, akan menganjurkan rancangan bual bicara baharu pada 2024" (dalam bahasa Inggeris). Unknown parameter `|laman web=` ignored (bantuan); Unknown parameter `|petikan=` ignored (bantuan)
5. ↑  Templat:Sumber Internet
6. ↑  nigeria-actor-model-and-televisyen-personaliti-membuat-cara-dalam-industri-hiburan Klasik: Pelakon Muda Nigeria, Model dan Personaliti Televisyen yang memberi laluan dalam Industri Hiburan; Akhbar Hari Ini, Pub Dalam Talian, 13 Disember 2022, ms 5 (Bahasa Inggeris)
***Home Alone 2: Lost in New York***, dikenali juga sebagai ***Home Alone 2***, adalah sebuah filem komedi yang dikeluarkan pada tahun 1992. Filem ini merupakan susulan dari filem tahun 1990, Home Alone. Filem ini juga masih dibintangi Macaulay Culkin sebagai Kevin McCallister.

Dalam cerita ini, Kevin tersesat di New York, dan menjumpai kembali "Penjahat Basah", yang ditemuinya dalam *Home Alone*. Namun, Kevin akhirnya berjaya menangkap kembali para penjahat tersebut, yang lalu mendapat julukan baru: "Penjahat Melekit", kerana pada saat ditangkap, tubuh mereka likat dengan bulu-bulu burung.

Bakal Presiden Amerika Syarikat ke-45 Donald Trump ada muncul dalam filem ini.

Plot cerita
-----------

Kevin McCallister dan keluarganya mengambil suatu lagi cuti Krismas, kali ini ke Miami, Florida. Sewaktu kekecohan ini di lapangan terbang, Kevin berpisah dari keluarganya dan tidak sengaja mendapatkan kapal terbang ke New York City. Selepas menikmati dirinya di situ untuk sementara, dia terserempak dengan Harry dan Marv dari filem terdahulunya, yang telah melarikan diri dari penjara. Marv, perompak tinggi secara asasnya "Lackey" dan mengikut perintah Harry ke dalam perintah Harry ke dalam kematian mereka.

Pautan Luar
-----------

|  |  |
| --- | --- |
|  | Wikipetik mempunyai koleksi petikan mengenai: ***Home Alone 2: Lost in New York*** |

* *title*  di Pangkalan Data Filem Internet (IMDb)
* *Home Alone 2: Lost in New York* di Allmovie
* *Home Alone 2: Lost in New York* di Rotten Tomatoes
* Movie Locations Guide.com - Maps and directions to Home Alone 2 Filming Locations
**ML Studios** (Matluthfi Studios) adalah sebuah platform video maklumat hibur dan didik hibur yang diasaskan oleh Mat Luthfi pada 2018. Video pertama yang dikeluarkan adalah pada 21 Februari 2018 yang disumbangkan oleh jurucakap Ezzah Mahmud yang berkisarkan isu kontroversi salah seorang usahawan terkemuka pada ketika itu. 

Pada peringkat awalnya, jurucakap di ML Studios merupakan jurucakap jemputan yang mana rata-ratanya adalah kenalan kepada Mat Luthfi sendiri antaranya Ezzah Mahmud, Aina Wafi, Siti Hawa, Zulfadhli Talib, Arif Haikal (juga dikenali sebagai Hekalium) dan Aisha Tan Adam. Pada masa yang sama, ML Studios mula menerima video daripada masyarakat awam untuk berkongsikan pelbagai maklumat hibur, didik hibur mahupun pandangan terbuka dan antara penyampai terawalnya termasuklah Haris Cheng, Afif Sani dan Wan Fayhsal. Jurucakap di ML Studios juga terdiri daripada golongan professional seperti Guru, Peguam, Pengulas Sukan, Pegawai Perubatan, Usahawan dan lain-lain.

Kini, ML Studios bertindak sebagai penyunting dan penerbit video kepada sesiapa sahaja yang ingin membuat perkongsian di platform ML Studios. Jurucakap yang menyumbang video mahupun jurucakap yang dijemput melakukan perkongsian ini secara sukarela. Kesemua cerita dan hujah yang dilontarkan dalam video-video yang diterbitkan oleh ML Studios adalah hasil renungan dan pandangan peribadi setiap jurucakap semata-mata dan tidak mencerminkan pendirian ML Studios dalam apa-apa isu. ML Studios memuatnaik video-video yang bukan sahaja berbeza, tetapi juga berkontradik dari segi pandangan antara satu sama lain.

Setakat 5 Ogos 2021, ML Studios telah menerbitkan sebanyak 5,650 video dengan jumlah melebihi 410 juta tontonan video di platform Youtube mereka.

Kategori
--------

* Agama
* Alam Sekitar
* Borneo
* Ekonomi
* Feminisme
* Gaya Hidup
* Hiburan
* Kemanusiaan
* Keluarga
* Kerjaya
* Kesihatan
* Keusahawanan
* Kewangan
* Makanan
* Moraliti
* Media
* Motivasi
* Paranormal
* Pendidikan
* Politik
* Relationship
* Sains
* Sejarah
* Sukan
* Tip
* Undang-undang

Sumber
------

1. ↑   ML Studios capai 100 ribu subscribers
2. ↑  Sejarah dengan Mat Luthfi / ML Studios

Pautan Luar
-----------

* ML Studios di YouTube
* ML Studios di Facebook
* ML Studios di Instagram
* ML Studios di Twitter
* ML Studios di TikTok

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Detik 12 Malam** merupakan sebuah filem Melayu yang diterbitkan di Malaysia pada 1980 dan diterbitkan dalam bentuk filem warna.

Filem ini mula ditayangkan pada 1980 di pawagam seluruh negara. Menampilkan Mustapha Maarof, Sarimah Ahmad, Yusof Haslam, Normala Omar, M. Suki dan ramai lagi.

Pengarah
--------

Filem Detik 12 Malam diarah oleh pengarah S. Sudarmaji pada 1980.

Ringkasan
---------

Erma mengidap sakit jiwa setelah anaknya diambil secara paksa oleh bekas suaminya. Fikiran Erma sering terganggu hingga dia mengambil keputusan berhenti menjadi guru. Doktor Mustaffa merawat Erma di rumahnya. Tunang Doktor Mustaffa, Farah salah sangka hubungan antara mereka. Remie mengambil kesempatan untuk bermesra dengan Farah. Doktor Mustaffa membawa Erma singgah di rumah Farah dan tanpa disangka Erma bertemu semula dengan bekas suaminya. Dari situlah Erma mendapat tahu bahawa Farah adalah anaknya yang di cari selama ini. Erma merasa kecewa kerana Farah tidak mahu menerimanya sebagai ibu kandungnya.

Pelakon
-------

* Mustapha Maarof sebagai Doktor Mustaffa
* Sarimah Ahmad sebagai Erma
* Yusof Haslam sebagai Remie
* Normala Omar sebagai Farah
* M. Suki
* Anita Jaafar
* Kuswadinata
* Mariani Ismail
* Aimi Jarr
* Julie Dahlan

Lagu
----

* Kali Terakhir Ku Lihat Bodymu...

Pencapaian
----------

1.

Lihat juga
----------

* Filem Malaysia tahun 1979

Pautan luar
-----------

* *Detik 12 Malam*  di Pangkalan Data Filem Internet (IMDb)